ஒருங்கிணைந்த கூட்டுறவு வளர்ச்சித் திட்டம்

ஒருங்கிணைந்த கூட்டுறவு வளர்ச்சித் திட்டம் (INTEGRATED COOPERATIVE DEVELOPMENT PROJECT) (சுருக்கமாக: I.C.D.P ), இந்திய அரசின் எட்டாவது ஐந்தாண்டு திட்டத்தின் கீழ் (1992-1997) இந்திய அரசின் நிதியுதவிடன் இந்தியக்  கூட்டுறவு அமைச்சகத்தால், இந்தியாவில் வேளாண்மை வளர்ச்சிக்கு நிதியுதவி வழங்குவதற்காக அறிமுகப்படுத்தப்பட்ட திட்டம் ஆகும் INTEGRATED COOPERATIVE DEVELOPMENT PROJECT. இத்திட்டத்தினை மாநிலங்களில் தேசிய கூட்டுறவு வளர்ச்சி வாரியம் கண்காணிக்கும்.
நோக்கங்கள்
 தொடக்க வேளாண்மைக் கூட்டுறவு கடன் சங்கங்களை பல்நோக்கு மற்றும் தன்னம்பிக்கை நிறுவனங்களாக வளர்ச்சிப் பெற செய்தல்.
 இதர கூட்டுறவு நிறுவனங்களின் வளர்ச்சிக்கு உதவுகிறது
 கூட்டுறவு நிறுவனங்களிடையே சாத்தியமான செயல்பாட்டு இணைப்புகளை உருவாக்குதல்

விளக்கம்
இத்திட்டமானது மாநில அரசால் தேர்ந்தெடுக்கப்பட்ட மாவட்டங்களில் மட்டும் செயல்படுத்தப்படுகிறது. ஒருங்கிணைந்த கூட்டுறவு வளர்ச்சி திட்டத்தின் கால அளவு ஐந்து ஆண்டுகளாகும். தமிழ்நாட்டில் ஒருங்கிணைந்த கூட்டுறவு வளர்ச்சி திட்டமானது 1989-ஆம் ஆண்டு துவங்கப்பட்டு தற்போது வரை 32 மாவட்டங்களில் நிறைவடைந்துள்ளது. .

ஒருங்கிணைந்த கூட்டுறவு வளர்ச்சி திட்டமானது தொடக்க வேளாண்மை கூட்டுறவு வங்கிகளின் இணை செயல்பாடுகளை மேம்படுத்தும் நோக்கில், அந்தப் பகுதியின் வளர்ச்சியை கருத்தில் கொண்ட திட்டமாக அமைந்துள்ளது. இதை நடைமுறைப்படுத்த நிதி உதவி அளிப்பதன் மூலமாகவும், தேவைப்படும் அத்யாவசிய அடிப்படை கட்டமைப்பு வசதிகளை ஏற்படுத்தித் தருவதன் மூலமாகவும், சிறந்த சேவையினை வங்கிகள் அளித்திடவும் நிதி ஆதாரத்தை வலுவாக்கவும் இது வழி வகுக்கிறது. மேலும் கூட்டுறவு அலுவலர்களுக்கும் / பணியாளர்களுக்கும் மனித ஆற்றல் மேம்பாட்டு பயிற்சி அளிக்கப்படுவதன் காரணமாக அவர்களுடைய மேலாளும் தன்மையின் திறன் வளர்கிறது. இந்த ஒருங்கிணைந்த செயல்பாட்டின் காரணமாக கூட்டுறவுச் சங்கங்கள் வேளாண்மை தொடர்புடைய பணிகளை சுற்றுச்சூழல் மேம்பாட்டுடன் இணைந்து வெற்றிகரமாக செயலாற்றிட வழி வகுக்கிறது.
நோக்கம்
 தேர்ந்தெடுக்கப்பட்ட ஒரு மாவட்டத்தில் உள்ள கூட்டுறவுச் சங்கங்களில் உள்கட்டமைப்பு வசதிகளை ஏற்படுத்திட நிதி உதவி வழங்குதல்.
 சங்கங்களின் வணிக வளர்ச்சிக்கு உதவ விளிம்புத் தொகை அளித்தல்.
நிதியுதவிகள்
இத்திட்டத்திற்கான நிதி மாநில அரசுகள் முலம் கூட்டுறவு நிறுவனங்களுக்கு கடன் மற்றும் பங்குத்தொகையாக வழங்கப்படுகிறது. மாநில அரசால் வழங்கப்பட்ட நிதி தேசிய கூட்டுறவு வளர்ச்சி வாரியம் |தேசிய கூட்டுறவு வளர்ச்சிக் கழகத்திடமிருந்து]] மறு நிதியாக பெறப்படுகிறது.
பயன்பாட்டு சேவைகள்
 தொடக்க வேளாண்மை கூட்டுறவுக் கடன் சங்கங்கள் மற்றும் தொடக்க வேளாண்மை உற்பத்தியாளர் கூட்டுறவு விற்பனை சங்கங்களுக்கு கிடங்குகள், கூடுதல் கிடங்குகள் கட்டுவதற்கும், கிடங்குகளை பழுது பார்ப்பதற்கும் புதிய அலுவலகக்கட்டிடங்கள் மற்றும் வங்கிக் கிளைகள் கட்டுவதற்கும், பாதுகாப்பு அறைகள் கட்டுவதற்கும், வங்கிக் கிளைகள் மற்றும் சங்கங்களை நவீனப்படுத்தவும் நிதியுதவி வழங்கப்படுகிறது.

 இத்திட்டத்தில் வங்கி முகப்பு அமைப்பதற்கும், கணினி, டிராக்டர், இரும்புப் பெட்டகம், பாதுகாப்பு கதவுகள் மற்றும் கனரக ஊர்தி ஆகியவைகள் வாங்குவதற்கும் நிதி உதவி வழங்கப்படுகிறது.

 தகுதியுள்ள தொடக்க வேளாண்மை கூட்டுறவுக கடன் சங்கங்கள் மற்றும் மாவட்ட மத்திய கூட்டுறவு வங்கிகளின் வியாபார வளர்ச்சியை மேம்படுத்த விளிம்புத் தொகை வழங்கப்படுகிறது

 கைத்தறி கூட்டுறவு சங்கங்களுக்கு, அலுவலகக் கட்டடம் மற்றும் கிடங்குகள் கட்டுவதற்கும் கணினி, தளவாடச் சாமான்கள், நவீனவிசைக் கருவிகள் வாங்குவதற்கும் நிதியுதவி வழங்கப்படுகிறது.

 பால் கூட்டுறவு சங்கங்களுக்கு பால் குளிரூட்டும் நிலையம் அமைக்கவும், பால் தர சோதனை கருவிகள், பால் குவளை, மொத்த குளிரூட்டி, பால் பதப்படுத்துவதற்கான நவீன உபகரணங்கள் ஆகியவை வாங்குவதற்கும் நிதி உதவி அளிக்கப்படுகிறது.

மீனவ கூட்டுறவு சங்கங்களுக்கு நைலான் வலை, அலுமினிய பாத்திரங்கள் போன்றவைகள் வாங்குவதற்கும், மீன் விற்பனை கூடங்கள் கட்டுவதற்கும் நிதியுதவி வழங்கப்படுகின்றன.

 தொழில் கூட்டுறவுச் சங்கங்களுக்கு அலுவலகம், பணிமனை கட்டுவதற்கும் உபகரணங்கள் வாங்குவதற்கும் நிதியுதவி வழங்கப்படுகிறது.

திட்ட செயலாக்கக் குழு
ஒருங்கிணைந்த கூட்டுறவு வளர்ச்சி திட்டத்தினை செயல்படுத்தும் திட்ட செயலாக்க குழுவின் தலைவராக கூடுதல் பதிவாளர் / இணைப்பதிவாளர் பணிநிலையில் பொது மேலாளராகவும், கூட்டுறவு சார்பதிவாளர் திட்டத்தின் வளர்ச்சி அலுவலகராகவும் கொண்ட திட்ட செயலாக்கக்குழு மாவட்டத்தில் திட்டத்தினை செயல்படுத்துகிறது. திட்டம் செயல்படுத்தப்படும் மாவட்டத்தில் உள்ள மாவட்ட மத்தியக் கூட்டுறவு வங்கிகள் திட்ட செயலாக்க முகமையாக செயல்படுகின்றது..

திட்டம் செயல்படுத்தப்படும் மாவட்டத்தில் மாவட்ட ஆட்சியரின் தலைமையிலான மாவட்ட குழு மாவட்ட அளவிலும், பதிவாளர் அலுவலக திட்ட கண்காணிப்புக் குழு மாநில அளவிலும் திட்டத்தின் செயல்பாடுகளை கண்காணிக்கின்றது. கூட்டுறவுத் துறை செயலாளரின் தலைமையில் ஆன மாநில அளவிலான ஒருங்கிணைப்பு குழு இத்திட்டங்களின் செயல்பாடுகளை ஆய்வு செய்கின்றது.
திட்டத்தின் கீழ் வழங்கப்படும் நிதியுதவி திரும்ப செலுத்துதல்
ஒருங்கிணைந்த கூட்டுறவு வளர்ச்சி திட்டத்தின் கீழ் வழங்கப்படும் கடன் தொகைக்கு வட்டி ஆண்டு ஒன்றிற்கு ரூ.9.46 சதவீதம் ஆகும்.சங்கங்கள் பெற்ற கடன் தொகையை, 3 வருட சலுகைக்காலம் உட்பட 8 வருடத்திற்குள் திரும்ப செலுத்த வேண்டும். அதாவது, சங்கங்களின் நிதிச் சுமையைக் குறைக்க, முதல் 3 வருடங்களுக்கு கடனுக்கான வட்டி மட்டுமே வசூலிக்கப்படுகிறது. 4 ஆம் ஆண்டிலிருந்து அசல் மற்றும் வட்டி வசூல் செய்யப்படுகிறது. சங்கங்கள் பெற்ற பங்குத் தொகை, திட்டம் முடிவடைந்த ஆண்டிலிருந்து தொடங்கி 5 சம தவணைகளிறல் அரசுக்கு திரும்ப செலுத்தப்பட வேண்டும்.
இதனையும் காண்க
 தேசிய கூட்டுறவு வளர்ச்சி வாரியம்
மேற்கோள்கள்

பகுப்பு:கூட்டுறவுச் சங்கங்களுக்கான நிதியுதவிகள்